Tässä Jerusalem uutiset ja Pekka Sartola, oikein hyvää lauantai-iltaa.
Uutisaiheitamme tänään;
Valmistautuessaan Yhdistyneiden Kansakuntien -
syyskuun 13. alkavaan yleiskokoukseen, -
palestiinalaishallinnon johto on aloittanut laajan lobbauskampanjan -
saavuttaakseen YK:n täyden tunnustuksen Palestiinan valtiolle.
Tällainen tunnustaminen olisi tosin aivan täysin vastoin -
kansainvälistä oikeutta, sellaisena kuin se määritellään vuoden 1934 -
valtioiden oikeuksia ja velvollisuuksia koskevassa yleissopimuksessa.
Sen mukaan on selvää, että palestiinalaishallinto ei täytä -
Montevideon yleissopimuksessa asetettuja ehtoja, -
eli sillä ei ole määriteltyä aluetta; sillä ei ole pysyvää väestöä; -
sillä ei ole hallitusta, joka hallitsee aluetta, jota se vaatii; -
ja sillä ei ole kykyä harjoittaa ulkosuhteita,
joten palestiinalaisjohto yrittää saada keinotekoisesti -
valtion aseman YK:n kautta.
Se edellyttäisi YK:n turvallisuusneuvoston -
kaikilta viideltä pysyvältä jäseneltä myönteistä suositusta, -
jonka jälkeen se voitaisiin hyväksyä määräenemmistöllä.
Riyad Mansour, joka on Palestiinan itsehallinnon pysyvä edustaja YK:ssa,
sanoi "Vaadimme Palestiinan valtion täysjäsenyyttä YK:ssa. -
Vain siten voimme säilyttää ajatuksen kahden valtion mallista".
Hänen mukaansa, jos Yhdysvaltain nykyinen hallinto -
uskoo kahden valtion ratkaisuun vuoden 1967 rajoille, -
on hyödyllisintä, että se tunnustaa Palestiinan valtion ja -
äänestää sen puolesta, että se suosittelee meidät valtioksi, -
jolla on täysjäsenyys YK:ssa.
Näin uutisoi PA:n virallinen päivälehti Al-Hayat Al-Jadida.
Libanonissa suurta sotilaallista valtaa pitävä terrorijärjestö Hizbollah, -
on pääsihteerinsä Hassan Nasrallahin mukaan -
ainoa oikea edustaja puolustamaan Libanonin kansaa.
Fasl al Khitabissa, You Tubessa julkaistulla videolla -
Nasrallah julisti, että Allah on valtuuttanut hänet ja -
samalla Hizbollahin, jonka nimi tarkoittaakin Allahin puoluetta, -
puolustamaan libanonilaisia ja että hänen kansansa on valmis uhraamaan
sielunsa, lapsensa ja rakkaansa tämän päämäärän saavuttamiseksi.
Tämä lausunto tuli keskellä Israelin kanssa käytäviä neuvotteluja, -
jotka koskevat Libanonin ja Israelin välistä kiistaa -
mannerjalustan kaasunporauksesta Karishin kentällä, -
jossa arvellaan olevan erittäin mittavat kaasuesiintymät.
Hizbollah on toistuvasti väittänyt -
näiden kaasuesiintymisien kuuluvan islamille, -
eikä Israelilla ole siten mitään oikeutta hyödyntää näitä esiintymisiä.
Israel ei osaltaan pidä Hizbollahia sen koommin Libanonin valtion, -
kuin islaminkaan edustajana, vaan Iranin käskyläisenä.
Israeliin Libanonista käsin uhkaama haaste -
on paljon vakavampi kuin palestiinalaisten islamilaisen jihadin -
rakettien pysäyttäminen Gazasta, todetaan Israelin armeijan taholta.
Näin siksi, että Hizbollahin johtaja Hassan Nasrallah -
luottaa selvästi Iranin tukeen, joka on toimittanut järjestölle -
valtavan määrän raketteja ja ohjuksia.
Viime viikolla islamilaisen vallankumouskaartin johtaja -
Hossein Salami varoitti Israelia, että se joutuu kohtaamaan -
massiivisen rakettihyökkäyksen Libanonista käsin -
kaikissa konflikteissa Hizbollahin kanssa.
Pääministeri Yair Lapid ja puolustusministeri Benny Gantz -
ilmoittivat, että Israel aloittaa kaasun pumppaamisen 1.9.
Karishin uudella offshore-kaasukentällä,
siitä huolimatta, että Hizbollahin johtaja on uhannut kuvainnollisesti -
leikata irti sen käsivarren, joka varastaa Libanonin varallisuutta.
Yhdysvallat on lähettänyt paikalle sovittelijan -
ratkomaan mainittua merirajakiistaa, -
ja on ollut pääsemässä jo lähelle ratkaisua, -
kunnes Hizbollah on astunut väliin näillä sabotaasiuhkauksillaan.
Kiistanalainen alue on 860 neliökilometriä -
itäisen Välimeren avomerialue Israelin ja Libanonin välillä.
Israel on puolestaan varoittanut, -
että kaikkiin Hizbollahin toimiin Karishin kaasukenttää vastaan -
tai muualle Israeliin, kohdennetaan voimakas sotilaallinen vastaisku.
Viime kuussa Israel ampui alas kolme Hizballahin dronea, -
jotka olivat matkalla kiistanalaiselle kaasukentälle.
Gazaa hallinnoivan Hamas terroristijärjestön korkea-arvoinen -
poliittinen johtaja Ahmad Yousef, vaati kansainvälisesti tuettua -
monivuotista aselepoa, eli hudnaa -
Israelin ja Gazan vastarintaryhmien välille.
Ahmad Yousefin mukaan Gaza on tällä hetkellä heikko ja piiritetty, -
eikä kykene vastaamaan Israelin armeijan voimaan.
Vastarinnan tulisi siten tunnustaa itselleen -
sekä diplomaattiset että sotilaalliset epäonnistumiset -
ja harkita monivuotista aselepoa toistuvien tulitaukojen sijaan.
Tämän viestin mukaan, joka julkaistiin 10.8. Palestiinan Al Quds lehdessä, -
tällainen aselepo antaisi palestiinalaisille aikaa levähtää, -
tarkastella uudelleen poliittisia ja sotilaallisia mahdollisuuksiaan, -
koota voimiaan ja kehittää sellaista politiikkaa, -
joka olisi hyväksyttävissä myös kansan taholta.
Se, mikä oli ennen kuulumatonta, -
oli ehdotus yhden valtion mallin tutkimista, -
mutta ei määritellyt tarkemmin oliko kyse Israelin vai Palestiinan valtiosta,
mutta sellainen malli, jolla voitaisiin saada myös kansainvälinen tuki.
Kulunut vuosi on tuonut Israelin ja Venäjän suhteisiin uudet ulottuvuudet,
ei niinkään positiivisessa kuin kielteisessä merkityksessä.
Entisen pääministeri Netanjahun aikana suhteet olivat toimivat, -
ja erimielisyyksistä kyettiin keskustelemaan.
Tänään Israelissa ollaan perustellusti sitä mieltä, -
että Venäjä ja Iran ovat Israelin pahimmat viholliset, -
vaikka kumpikaan valtio ei ole sodassa Israelin kanssa, -
jossa tilassa ovat vielä sekä Libanon että myös Syyria.
Venäjän ja Iranin yhteistyötä on vauhdittanut Ukrainan sota, -
jota Iran ei ole milloinkaan tuominnut kansainvälisillä areenoilla.
Yhteistyö ja ystävyys olivat näyttävästi esillä tämän kuun alussa, -
kun Venäjä lähetti avaruuteen iranilaisen Khayyam-vakoilusatelliitin -
Baikonurin avaruuskeskuksesta.
Vaikka muuta väitetään, Iran saa käyttöönsä erittäin tehokkaan välineen,
jolla se voi seurata myös Israelin armeijan tukikohtia ja liikkumista -
ja voi siten myös välittää näitä tietoja proxy-armeijoilleen -
Libanonissa ja Gazan kaistalla.
Iranilla on myös erittäin pitkälle kehittynyt drooni-tekniikka -
ja maa onkin myynyt Venäjällä 300 taisteludroonia -
ja saa vastalahjaksi venäläisiä huippunykyaikaisia Su-35 hävittäjiä, -
joilla se pyrkii estämään mahdollisia hyökkäyksiä -
ydinohjelmaansa liittyviä laitoksia kohtaan.
Israelissa ollaan myös huolestuneita siitä esille tulleesta mahdollisuudesta,
että Venäjä sallisi Iranille käyttöoikeuden Syyriassa sijaitseville -
kahdelle merkittävälle lentotuki- kohdalleen maan pohjoisosassa.
Samaan aikaan, kun Israelin armeija onnittelee itseään -
hyvin onnistuneesta Gaza operaatiosta, -
maan hallitus joutuu pohtimaan yhä vakavammaksi noussutta ongelmaa -
liikenneonnettomuuksien kohdalla.
Pelkästään viime viikolla erilaisissa liikenneonnettomuuksissa -
kuoli eri puolilla maata 19 ihmistä, ja kaikkiaan kuluneen vuoden aikana -
luku on noussut jo 225:n, joka on korkeinta maan historiassa.
Israelin teillä kuolee enemmän ihmisiä kuin sodissa ja terrori-iskuissa, -
ja maan liikenneministeriö on asiasta enemmän kuin vain huolissaan, -
sillä useimmissa tapauksissa onnettomuuksien syynä on -
tiestön heikko kunto, ylinopeudet ja matkapuhelimien käyttö ajon aikana.
Vaikka Israelissa on kehitetty useita ajoneuvotekniikkaa parantavia laitteita
ja sovelluksia, eivät ne näy menneen perille kuljettajien mieliin.
Liikenneministeriössä etsitäänkin nyt keinoja tilanteen korjaamiseen, -
sillä ajoneuvojen määrät ovat jatkuvassa kasvussa, -
eikä tiestön kunto ja ajovalistus pysy tahdissa mukana.
Taannoin New Yorkissa tapahtuneen intialais-brittiläisen kirjailija -
Salman Rushdien murhayrityksen takana on mitä ilmeisimmin ollut -
Iranin Vallankumouskaartin eräät jäsenet, -
näin kirjoitti israelilainen ArutzSheva media.
Teon tekijä, 24-vuotias shiia-islamilaistaustainen mies, -
Hadi Matar, on ollut tekoa edeltävinä päivinä säännöllisesti yhteydessä -
Iranin Vallankumouskaartiin sosiaalisessa mediassa, -
kertoivat sekä eurooppalaiset, että Lähi-idän tiedustelulähteet.
Vaikka Iranin hallitus kiistää sillä olleen mitään tekemistä -
kyseisen teon suhteen, on kuitenkin selvää, että Salman Rushdien teos -
Saatanalliset säkeet, oli aiheuttanut hänelle uskonnollisen tuomion -
jo vuonna 1989.
Sen antoi Iranin silloinen johtaja ajatollah Khomeini, -
eikä sitä ole milloinkaan kumottu,
vaikka Iranin hallitus antoi lupauksen Britannialle, -
että he eivät aseta tuomiota käytäntöön.
Se ei ole estänyt erästä iranilaista säätiötä korottamasta -
Rushdien tapporahaa, joka on nyt kohonnut 3,3 miljoonaan dollariin.
Iranin nykyinen johtaja Ali Khamenei on myös vahvistanut, -
että Salman Rushdie on luopio, jonka saa surmata islamilaisen lain mukaan.
Taannoinen murhayritys kuitenkin epäonnistui -
ja Rushdien on jo toipumassa saamistaan vammoista.
Näin Jerusalem uutiset tällä kertaa.
Muistahan rukoilla rauhaa tuolle kaupungille, maalle ja koko Lähi-itään,
ja nyt erityisesti myös Ukrainan kansalle.
Nähdään taas viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen myös jatkuvan, voit soittaa numeroon 0600-10177.
Puhelun hinta on noin 12 euroa.
Voit myös käyttää ruudulla näkyvää tilinumeroa.
Muista mainita maksun saaja ja viitenumero.
On hyvä muistaa, että Jumala siunaa niitä, jotka siunaavat Israelia.
Kiitos tuestasi.
Tekstitys: TV7